Forslag til Rådets beslutning om ændring af beslutning 95/409/EF, 95/410/EF og 95/411/EF vedrørende metoderne til mikrobiologisk undersøgelse (97/C 202/09) (EØS-relevant tekst) KOM(97) 227 endelig udg. - 97/0142(CNS)

(Forelagt af Kommissionen den 23. maj 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til Rådets direktiv 64/433/EØF af 26. juni 1964 om sundhedsmæssige problemer vedrørende handelen med fersk kød inden for Fællesskabet (1), ændret ved direktiv 95/23/EF (2), særlig artikel 5, stk. 3, litra a),

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (3), ændret ved akten vedrørende Østrigs, Finlands og Sveriges tiltrædelse, særlig artikel 10b, stk. 1,

under henvisning til Rådets direktiv 71/118/EØF af 15. februar 1971 om sundhedsmæssige problemer i forbindelse med handel med fersk fjerkrækød (4), ændret ved direktiv 96/23/EF (5), særlig artikel 5, stk. 3, litra a), og

ud fra følgende betragtninger:

Den Videnskabelige Veterinærkomité har i sin rapport af 3. juni 1996 afgivet udtalelse om mikrobiologiske undersøgelsesmetoder, som giver tilsvarende garantier;

beslutning 95/409/EF, 95/410/EF og 95/411/EF bør ændres, så det bliver muligt at bruge en mikrobiologisk undersøgelsesmetode, der giver samme garantier som den allerede fastsatte metode;

med henblik på godkendelse af nye metoder, der giver tilsvarende garantier, bør der indføres en procedure for nært samarbejde mellem Kommissionen og medlemsstaterne som fastsat i artikel 16 i Rådets direktiv 64/433/EØF (6) om sundhedsmæssige betingelser for produktion og afsætning af fersk kød, senest ændret ved akten vedrørende Østrigs, Finlands og Sveriges tiltrædelse, eller i artikel 32 i Rådets direktiv 90/539/EØF (7) om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (8), senest ændret ved akten vedrørende Østrigs, Finlands og Sveriges tiltrædelse, eller i artikel 21 i Rådets direktiv 71/118/EØF om sundhedsmæssige problemer i forbindelse med produktion og afsætning af fersk fjerkrækød, senest ændret ved akten vedrørende Østrigs, Finlands og Sveriges tiltrædelse;

de metoder, der er beskrevet i denne beslutning, er baseret på Den Videnskabelige Veterinærkomités udtalelse -

VEDTAGET FØLGENDE BESLUTNING:

Artikel 1

Del C i bilaget til beslutning 95/409/EF affattes således:

»MIKROBIOLOGISK METODE TIL UNDERSØGELSE AF PRØVERNE

- Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579:1993 eller reviderede udgaver eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, fjerde udgave, 1991), eller reviderede udgaver. Metoder, der giver samme garantier, kan dog godkendes efter proceduren i artikel 16 i direktiv 64/433/EØF.

- Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579:1993 eller reviderede udgaver som referencemetode.«

Artikel 2

Punkt 3 i bilag A til beslutning 95/410/EF affattes således:

»3. Mikrobiologisk metode til undersøgelse af prøverne

- Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579:1993 eller reviderede udgaver eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, fjerde udgave, 1991), eller reviderede udgaver. Metoder, der giver samme garantier, kan dog godkendes efter proceduren i artikel 32 i direktiv 90/539/EØF.

- Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579:1993 eller reviderede udgaver som referencemetode.«

Artikel 3

Del C i bilaget til beslutning 95/411/EF affattes således:

»MIKROBIOLOGISK METODE TIL UNDERSØGELSE AF PRØVERNE

- Den mikrobiologiske undersøgelse af prøverne for salmonella skal udføres efter Den Internationale Standardiseringsorganisations standardmetode ISO 6579:1993 eller reviderede udgaver eller efter den metode, som er beskrevet af Nordisk Metodik-Komité for Levnedsmidler (NMKL-metode nr. 71, fjerde udgave, 1991), eller reviderede udgaver. Metoder, der giver samme garantier, kan dog godkendes efter proceduren i artikel 21 i direktiv 71/118/EØF.

- Ved strid om analyseresultaterne mellem medlemsstaterne betragtes Den Internationale Standardiseringsorganisations standardmetode ISO 6579:1993 eller reviderede udgaver som referencemetode.«

Artikel 4

Denne beslutning er rettet til medlemsstaterne.

(1) EFT nr. 121 af 29. 7. 1964, s. 2012/64.

(2) EFT nr. L 243 af 11. 10. 1995, s. 7.

(3) EFT nr. L 303 af 31. 10. 1990, s. 6.

(4) EFT nr. L 55 af 8. 3. 1971, s. 23.

(5) EFT nr. L 125 af 23. 5. 1996, s. 10.

(6) EFT nr. 121 af 29. 7. 1964, s. 2012/64.

(7) EFT nr. L 303 af 31. 10. 1990, s. 6.

(8) EFT nr. L 55 af 8. 3. 1971, s. 23.